open-index/open-wikipedia-markdown huggingface dataset:
దీపక్ చాహర్

**దీపక్‌ చాహర్‌** భారతదేశానికి చెందిన క్రికెట్ క్రీడాకారుడు. ఆయన ఇండియన్‌ ప్రీమియర్‌ లీగ్‌ - 2021లో చెన్నై సూపర్ కింగ్స్ జట్టులో సభ్యుడిగా ఉన్నాడు.

## ఉత్తమ ప్రతిభ
2021లో శ్రీలంకతో జరిగిన వన్డే సిరీస్ లో భాగంగా కొలంబోలోని ప్రేమదాస స్టేడియం వేదికగా జరిగిన 2వ మ్యాచ్‌లో 276 పరుగుల లక్ష్యంతో బరిలోకి దిగిన భారత్‌ 193 పరుగులకే 7 కీలక వికెట్లు కోల్పోయి కష్టాల్లో ఉండగా బ్యాట్టింగ్ కు వచ్చిన దీపక్‌ చాహర్‌ 82 బంతుల్లో 69 నాటౌట్‌ (7 ఫోర్లు, 1 సిక్స్‌) పరుగులు చేసి భారత్‌ను గెలిపించి మ్యాన్ అఫ్ ది మ్యాచ్ అవార్డు అందుకున్నాడు.

## వివాహం
దీపక్ చాహర్ వైవాహిక బంధంలోకి అడుగు పెట్టాడు. తన ప్రేయసి జయ భరద్వాజ్ ను ఉత్తరప్రదేశ్ లోని ఆగ్రాలో 2022 జూన్ 1న పెళ్లి చేసుకున్నాడు.

## మూలాలు

వర్గం:1992 జననాలు
వర్గం:క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:ఉత్తర ప్రదేశ్ వ్యక్తులు
నీలం సంజీవరెడ్డి స్టేడియం

**నీలం సంజీవరెడ్డి స్టేడియం** (జిల్లా కళాశాల స్టేడియం) ఆంధ్రప్రదేశ్ రాష్ట్రంలోని అనంతపురం పట్టణంలో ఉన్న క్రికెట్ స్టేడియం. మొదట్లో దీనిని జిల్లా కళాశాల స్టేడియం అని పిలిచేవారు, కొంతకాలం తరువాత దీనికి భారతదేశ ఆరవ రాష్ట్రపతి నీలం సంజీవరెడ్డి పేరు పెట్టారు.

## ప్రారంభం
1964లో 10,000 సీట్ల సామర్థ్యంతో ఈ స్టేడియం ఏర్పాటయింది.

## మ్యాచ్‌ల వివరాలు
# 1963/64 లో రంజీ ట్రోఫీ సందర్భంగా 1964లో ఈ స్టేడియంలో మొదటి ఫస్ట్ క్లాస్ మ్యాచ్ జరిగింది. ఆ మ్యాచ్‌లో ఆంధ్రప్రదేశ్ - మద్రాస్ లకు చెందిన క్రికెట్ జట్లు పోటీపడ్డాయి.
# 1986/87 రంజీ ట్రోఫీలో ఫస్ట్-క్లాస్ మ్యాచ్‌లో రెస్ట్ ఆఫ్ ఇండియా బొంబాయి ఆడింది. 1964 నుండి 1986 వరకు ఈ స్టేడియంలో మరో నాలుగు ఫస్ట్-క్లాస్ మ్యాచ్‌లు జరిగాయి.
# 2017, నవంబరు 5న సినీతారల క్రీసెంట్‌ క్రికెట్‌ పోటీ జరిగింది. ఇందులో సినీ పరిశ్రమకు చెందిన 30 మంది హీరోలు, 15 మంది హీరోయిన్స్‌ ఇందులో పాల్గొని క్రికెట్ ఆడారు.

## ఇతర కార్యక్రమాలు
# 2013, డిసెంబరు 23న జరిగిన నీలం శతజయంతి ముగింపు వేడుకలు జరిగాయి. ఈ వేడుకల్లో అప్పటి రాష్ట్రపతి ప్రణబ్ ముఖర్జీ, ఉమ్మడి అంధ్రప్రదేశ్ మాజీ గవర్నర్ ఈ.ఎస్.ఎల్.నరసింహన్, మాజీ ముఖ్యమంత్రి నల్లారి కిరణ్ కుమార్ రెడ్డి పాల్గొన్నారు.
# 2017లో రాష్ట్ర ప్రభుత్వం తరపున 70వ స్వాతంత్ర్య దినోత్సవ వేడుకలు జరిగాయి. ఈ వేడుకల్లో మాజీ ముఖ్యమంత్రి చంద్రబాబు నాయుడు పాల్గొని, జెండాను ఎగురవేశాడు.

## మూలాలు

## బయటి లింకులు
* ఈఎస్పిఎన్ క్రిక్ ఇన్ఫో లోని నీలం సంజీవ రెడ్డి స్టేడియం
* క్రికెట్ ఆర్కైవ్‌లోని నీలం సంజీవ రెడ్డి స్టేడియం

వర్గం:1964 స్థాపితాలు
వర్గం:మైదానాలు
వర్గం:అనంతపురం
గధసరు సరస్సు

**గధసరు సరస్సు**, హిమాచల్ ప్రదేశ్ రాష్ట్రంలోగల చంబా జిల్లాలోని చురా తహసీల్ దేవికోఠి గ్రామానికి సమీపంలో ఉన్న ఒక ఎత్తైన మంచినీటి సరస్సు. ఇది టిస్సా నుండి 24 కి.మీ దూరంలో ఉంది. టిస్సా చంబా నుండి 72 కి.మీ దూరంలో ఉంది. ఇక్కడ **గధసరు** మహాదేవ్ భగవానుడు నెలకొని ఉన్నాడు, ఎగువ చురాకు ఉత్తరాన ఉన్న నోహ్రాదర్ ఎత్తైన పర్వత శ్రేణుల ఒడిలో ఒక సుందరమైన ప్రదేశంలో ఇది ఉంది. ఈ పర్వత శ్రేణులు 20 వేల అడుగుల కంటే ఎక్కువ ఎత్తులో ఉన్నాయి. సరస్సు ఒడ్డున ఉన్న కాళి ఆలయంలో అమ్మవారి దర్శనానికి స్థానిక ప్రజలు వస్తుంటారు. అలాగే, అందమైన సహజ సిద్ధమైన సరస్సు కారణంగా పర్యాటకుల తాకిడి కూడా ఎక్కువగానే ఉంటుంది. 

## భౌగోళికం
ఇది టిస్సా నుండి 24 కి.మీ. దూరం లో ఉండి, సముద్ర మట్టానికి 3,470 మీ. ఎత్తులో ఉంది. ఈ సరస్సు విస్తీర్ణం ఒక చదరపు కిలోమీటరు. దీనిని ఆనుకుని రెండు గడ్డి మైదానాలు ఉన్నాయి. దాని ఉత్తరపు అంచున వివిధ పరిమాణాల్లో ఉండే పలకల (టైల్) లాంటి రాళ్ల నేల ఉంది.  

## ప్రత్యేకత
రాష్ట్రంలోని అనేక అందమైన, పవిత్రమైన ప్రదేశాలలో గధసరు సరస్సు ఒకటిగా ప్రసిద్ధి చెందింది. ప్రకృతి ప్రేమికులకు, యాత్రికులకు ఆకర్షణీయమైన గమ్యస్థానం. సరస్సు సమీపంలో, కాళికాదేవికి ఒక చిన్న ఆలయం ఉంది. కాళి దశమహావిద్యలలో ముఖ్యమైంది. ఈ ప్రాంతంలో మహాకాళి సరస్సుగా పిలువబడుతుంది. ఈ సరస్సులోని నీరు నవంబరు నుండి ఏప్రిల్ మాసం వరకు 6 నెలల కాలం మంచుతో గడ్డ కట్టుకుని ఉంటుంది. ఇక్కడ స్వచ్ఛమైన నీటిలోకి చూస్తే, ఈ సరస్సు చుట్టూ కిందికి వెళ్లేందుకు మెట్లు ఉన్నట్లుగా కనిపిస్తుంది. ఇక్కడ ఉన్న 84 క్షేత్రాలు 84 సిద్ధులు తపస్సు చేసిన ప్రదేశాలుగా చెప్పబడుతున్నాయి.

## మూలాలు

వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు
మెట్టు గోవిందరెడ్డి

**మెట్టు గోవిందరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ ఎమ్మెల్యే, మాజీ శాసనమండలి సభ్యుడు. ఆయన 2021 జూలై 17న ఏపీఐఐసీ చైర్మన్‌గా నియమితుడయ్యాడు.

## జననం, విద్యాభాస్యం
మెట్టు గోవిందరెడ్డి ఆంధ్రప్రదేశ్ రాష్ట్రం, అనంతపురం జిల్లా, బొమ్మనహాళ్ మండలం, ఉంతకల్లు గ్రామంలో జన్మించాడు. ఆయన 1971లో రాయదుర్గం లోని ప్రభుత్వ కళాశాలలో ఇంటర్మీడియట్ పూర్తి చేశాడు. అనంతరం ఆయన బెంగుళూరులో వస్త్ర వ్యాపారంలోకి దిగి గరుడ ఫ్యాషన్స్ ప్రైవేట్ లిమిటెడ్ ను స్థాపించాడు.

## రాజకీయ జీవితం
మెట్టు గోవిందరెడ్డి 2003లో తెలుగుదేశం పార్టీ ద్వారా రాజకీయాలోకి వచ్చాడు. ఆయన 2004లో జరిగిన అసెంబ్లీ ఎన్నికల్లో రాయదుర్గం నియోజకవర్గం నుండి టిడిపి తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పాటిల్ వేణుగోపాల్ రెడ్డి పై 10105 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు. గోవిందరెడ్డి 2009లో జరిగిన ఎన్నికల్లో పోటీ చేసి కాంగ్రెస్ పార్టీ అభ్యర్థి కాపు రామచంద్రారెడ్డి చేతిలో 14091 ఓట్ల తేడాతో ఓటమి పాలయ్యాడు. ఆయన 2011లో ఆంధ్రప్రదేశ్ శాసనమండలికి జరిగిన ఎన్నికల్లో అనంతపురం స్థానిక సంస్థల స్థానం నుండి పోటీ చేసి ఎమ్మెల్సీగా ఎన్నికయ్యాడు.

మెట్టు గోవిందరెడ్డి 2019 మార్చి 12లో తెలుగుదేశం పార్టీకి రాజీనామా చేసి,  హైదరాబాద్ లోటస్‌పాండ్‌లో 2019 మార్చి 13లో వై.ఎస్.జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరి,  అనంతరం జరిగిన 2019లో అసెంబ్లీ ఎన్నికల్లో వైఎస్సార్‌సీపీ అభ్యర్థి కాపు రామచంద్రారెడ్డి గెలుపులో కీలకంగా పనిచేశాడు. ఆయనను ఆంధ్రప్రదేశ్ పారిశ్రామిక మౌలిక సదుపాయాల సంస్థ (ఏపీ ఇండస్ట్రియల్‌ ఇన్‌ఫ్రాస్ట్రక్చర్‌ కార్పొరేషన్‌) చైర్మన్‌గా నియమిస్తూ 2021 జూలై 17న ప్రభుత్వం ఉత్తర్వులు జారీ చేసింది.

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా వ్యక్తులు
వర్గం:అనంతపురం జిల్లా రాజకీయ నాయకులు
సుహాస్

**సుహాస్‌** తెలుగు సినిమా నటుడు. అతను మొదట కొన్ని లఘుచిత్రాలలో నటించి, 2018లో విడుదలైన *[[పడి పడి లేచే మనసు]]* సినిమా ద్వారా సినీ రంగంలోకి అడుగు పెట్టాడు. ఇతను మొదటిసారి కథానాయకుడిగా నటించిన కలర్ ఫోటో చిత్రం ఉత్తమ తెలుగు చిత్రంగా జాతీయ పురస్కారాన్ని అందుకుంది.

## నటించిన సినిమాలు

### లఘు చిత్రాలు
**ది అతిధి* 
**కళాకారుడు* 
**రాధికా* 
**నందన్ "ది  సైకో"*

### వెబ్ సిరీస్

## అవార్డులు
* 2022- సైమా ఉత్తమ ప్రతినాయకుడు - హిట్ 2: ద సెకెండ్ కేస్

## మూలాలు

వర్గం:తెలుగు సినిమా నటులు
గులాం అహ్మద్

**గులాం అహ్మద్** (4 జూలై 1922 - 28 అక్టోబరు 1998) హైదరాబాదుకు చెందిన క్రికెట్ క్రీడాకారుడు. ఆఫ్ స్పిన్ బౌలరైన అహ్మద్, టెస్ట్ క్రికెట్‌లో భారత్‌కు కెప్టెన్‌గా వ్యవహరించాడు. పదవీ విరమణ తరువాత చాలా సంవత్సరాలు బిసిసిఐ కార్యదర్శిగా పనిచేశాడు.

## జననం
అహ్మద్ 1922, జూలై 4న తెలంగాణలోని హైదరాబాదులో జన్మించాడు.

## క్రీడారంగం
1939-40 నుండి 1958-59 వరకు హైదరాబాదు జట్టు తరఫున ఫస్ట్ క్లాస్ క్రికెట్, 1948-49 నుండి 1958-59 వరకు భారతదేశం తరపున 22 టెస్టులు ఆడాడు. 1952లో ఇంగ్లాండ్, 1954-55లో పాకిస్తాన్ దేశాలలో మ్యాచ్ లు ఆడాడు. 1955-56లో న్యూజిలాండ్‌తో జరిగిన ఒక టెస్టులో, 1958-59లో వెస్టిండీస్‌తో జరిగిన రెండు టెస్టుల్లో భారత్‌కు కెప్టెన్‌గా వ్యవహరించాడు. ఈ రెండూ మ్యాచ్ లో భారత్ ఓడిపోయంది.

1952 పర్యటనలో ముఖ్య బౌలర్‌గా నిలిచాడు, ఫస్ట్-క్లాస్ మ్యాచ్‌లలో 21.92 యావరేజ్ తో 80 వికెట్లు, నాలుగు టెస్టుల్లో 24.73 యావరేజ్ తో 15 వికెట్లు తీశాడు. తొలి టెస్టు తొలి ఇన్నింగ్స్‌లో 63 ఓవర్లు బౌలింగ్ చేసి 100 పరుగులకు వికెట్లు తీశాడు. ఆక్స్ఫర్డ్ విశ్వవిద్యాలయంతో జరిగిన మ్యాచ్ లో 84 పరుగులకు 8 వికెట్లు, 66 పరుగులకు 5 వికెట్లు తీశాడు.

1952-53లో పాకిస్థాన్‌తో జరిగిన తొలి టెస్టులో 5 వికెట్లు పడగొట్టి, 11వ స్థానంలో 50 పరుగులు చేశాడు, హేము అధికారితో కలిసి పదవ వికెట్‌కు 109 పరుగులు చేశాడు.

1956-57లో కలకత్తాలో ఆస్ట్రేలియాతో జరిగిన మూడవ టెస్టులో అతను 49 పరుగులకు 7 వికెట్లు, 81 పరుగులకు 3 వికెట్లు తీశాడు.

మద్రాస్ జరిగిన రంజీ ట్రోఫీ 1947-48లో 28 పరుగులకు 5 వికెట్లు, 53 పరుగులకు 9 వికెట్లు  తీసుకున్నాడు. 1950-51లో హైదరాబాద్‌పై హోల్కర్ 757 పరుగులు చేసినప్పుడు అహ్మద్ బౌలింగ్ గణాంకాలు 92.3-21-245-4 గా ఉన్నాయి.

1967-68లో ఆస్ట్రేలియా, న్యూజిలాండ్‌లో పర్యటించిన భారత జట్టును నాయకత్వం వహించాడు.

అహ్మద్ పాకిస్తాన్ మాజీ కెప్టెన్ ఆసిఫ్ ఇక్బాల్ కు, భారత టెన్నిస్ క్రీడాకారిణి సానియా మీర్జా కు మామ అవుతాడు.

## మరణం
1998, అక్టోబరు 28న హైదరాబాదులో మరణించాడు.

## మూలాలు

వర్గం:1922 జననాలు
వర్గం:1998 మరణాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
రాజేష్ యాదవ్

**నందలాల్ రాజేశ్ యాదవ్** (జననం 20 ఫిబ్రవరి 1965) హైదరాబాదు క్రికెట్ జట్టుకు ప్రాతినిధ్యం వహించిన భారతీయ మాజీ ఫస్ట్ క్లాస్ క్రికెటర్. పదవీ విరమణ తరువాత క్రికెట్ టీమ్ కు కోచ్ గా నియమించబడ్డాడు.

## జననం
రాజేశ్ యాదవ్ 1965, ఫిబ్రవరి 20న తెలంగాణలోని హైదరాబాదులో జన్మించాడు.

## క్రీడారంగం
కుడిచేతి మీడియం-ఫాస్ట్ బౌలరైన రాజేశ్ యాదవ్ 60 ఫస్ట్ క్లాస్, 6 లిస్ట్ ఎ మ్యాచ్‌లు ఆడాడు. 1984/85 నుండి 10 సీజన్లపాటు ఇతడి కెరీర్ కొనసాగింది. ఆ సమయంలో హైదరాబాద్, సౌత్ జోన్, విల్స్ XI కు ప్రాతినిధ్యం వహించాడు. 1984 డిసెంబరులో 19 సంవత్సరాల వయసులో ఆంధ్రా జట్టుపై ఫస్ట్-క్లాస్ మ్యాచ్‌తో అరంగేట్రం చేసిన రాజేశ్ యాదవ్, ఆ మ్యాచ్‌లో 4/65, 7/64 లను చేశాడు. 1986–87 రంజీ ట్రోఫీని గెలుచుకున్న హైదరాబాదు జట్టులో రాజేశ్ యాదవ్ కూడా ఉన్నాడు. ఫైనల్‌లో ఢిల్లీపై ఐదు వికెట్లు తీశాడు. తొలి ఇన్నింగ్స్ ఆధిక్యంలో హైదరాబాదు జట్టు గెలిచింది. ఆ సీజన్ తరువాత విల్స్ ట్రోఫీలో విల్స్ XI కొరకు ఆడాడు, 1987 క్రికెట్ ప్రపంచ కప్ కొరకు ఆటలో పేరు పొందాడు. 1993 డిసెంబరులో 30.20 సగటుతో 159 వికెట్లతో యాదవ్ తన ఫస్ట్-క్లాస్ కెరీర్‌ను ముగించాడు. ఇందులో ఏడు ఐదు వికెట్లు, రెండు పది వికెట్లు ఉన్నాయి.

యాదవ్ పదవీ విరమణ తర్వాత క్రికెట్ కోచ్ అయ్యాడు. 2000లలో హైదరాబాదు జట్టుకు ప్రధాన కోచ్‌గా పనిచేశాడు. హైదరాబాద్ క్రికెట్ అసోసియేషన్ (హెచ్‌సిఎ) శాటిలైట్ అకాడమీలో కోచ్‌గా పనిచేశాడు, యువ ఫాస్ట్ బౌలర్లకు హైదరాబాదు జింఖానా క్రికెట్ స్టేడియంలో శిక్షణ ఇచ్చాడు. మ్యాచ్ రిఫరీగా అనేక మ్యాచ్‌లలో అధికారికంగా వ్యవహరించిన రాజేశ్ యాదవ్, హెచ్‌సిఎకు సెలెక్టర్‌గా కూడా పనిచేశాడు.

## వ్యక్తిగత జీవితం
యాదవ్ అన్న శివలాల్ యాదవ్ కూడా క్రికెటర్. భారతదేశం తరపున టెస్ట్, వన్డే క్రికెట్ మ్యాచ్‌లు ఆడాడు. తరువాత హైదరాబాదు క్రికెట్ అసోసియేషన్ కార్యదర్శిగా, భారత క్రికెట్ నియంత్రణ మండలి తాత్కాలిక అధ్యక్షుడిగా పనిచేశాడు. శివలాల్ కుమారుడు అర్జున్ యాదవ్ కూడా హైదరాబాద్, సౌత్ జోన్ తరఫున ఫస్ట్ క్లాస్ క్రికెట్ ఆడాడు. రాజేశ్ కుమారుడు యువరాజ్ యాదవ్ కూడా క్రికెట్‌లో హైదరాబాద్‌కు ప్రాతినిధ్యం వహించాడు.

## మూలాలు

## బయటి లింకులు
* 
* 

వర్గం:1922 జననాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
ఆర్.ఎ. స్వరూప్

**అర్జున్ స్వరూప్**, (జననం 20 ఆగస్టు 1965) హైదరాబాదుకు చెందిన భారతీయ మాజీ ఫస్ట్ క్లాస్ క్రికెటర్. హైదరాబాదు, బరోడా క్రికెట్ జట్లకు ప్రాతినిధ్యం వహించాడు. తరువాత హైదరాబాదు క్రికెట్ అసోసియేషన్ సెలెక్టర్‌గా కూడా పనిచేశాడు.

## క్రీడారంగం
స్వరూప్ 1987/88 సీజన్లో హైదరాబాదు క్రికెట్ జట్టు తరఫున కుడిచేతి వాటం, స్పిన్ బౌలింగ్ చేసిన ఆల్ రౌండర్ గా క్రికెట్ లోకి అరంగేట్రం చేశాడు. 1994/95 సీజన్ వరకు జట్టు కోసం ఆడాడు. ఆ తరువాత సీజన్ లో బరోడాకు మారి అక్కడ ఆరు సంవత్సరాలు ప్రాతినిధ్యం వహించాడు.

స్వరూప్ సౌత్ జోన్, వెస్ట్ జోన్, బోర్డు ప్రెసిడెంట్స్ XI ల మ్యచ్ లలో కూడా ఆడాడు. తన 69 ఫస్ట్ క్లాస్ మ్యాచ్ లో 35.45 సగటుతో 3475 పరుగులు చేశాడు, 29.65 తో 132 వికెట్లు తీసుకున్నాడు. తన లిస్ట్ ఎ కెరీర్‌లో 30 కి పైగా వికెట్లు తీస్తూ, 700 ప్లస్ పరుగులు చేశాడు.

పదవీ విరమణ తరువాత, హైదరాబాదు క్రికెట్ అసోసియేషన్ సీనియర్ టీమ్ సెలక్షన్ ప్యానెల్ సభ్యుడిగా పనిచేశాడు.

## వ్యక్తిగత జీవితం
1965, ఆగస్టు 20న సికింద్రాబాద్‌లో జన్మించిన స్వరూప్, 1970 లలో బేగంపేటలోని హైదరాబాద్ పబ్లిక్ స్కూల్‌లో చదువుకున్నాడు. పాఠశాల క్రికెట్ జట్టుకు కెప్టెన్‌గా వ్యవహరించాడు. ఆ జట్టులో సత్య నాదెళ్ళ కూడా ఆఫ్ స్పిన్నర్‌గా ఆడాడు. స్వరూప్ ఐఎల్ఎఫ్ఎస్ జనరల్ మేనేజర్‌గా కూడా పనిచేశాడు.

## మూలాలు

## బయటి లింకులు
* 
* 

వర్గం:1965 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
బొజ్జపల్లి రాజయ్య

**బొజ్జపల్లి రాజయ్య** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన 1985లో  స్టేషన్‌ ఘన్‌పూర్‌, 1999లో పరకాల నియోజకవర్గం నుండి శాసనసభ్యుడుగా పని చేశాడు.

## రాజకీయ జీవితం
బొజ్జపల్లి రాజయ్య తెలుగుదేశం పార్టీ ద్వారా రాజకీయాల్లోకి వచ్చి 1985లో స్టేషన్‌ఘన్‌పూర్ నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బానాల ఆనందం పై 19213 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు. ఆయన 1989లో జరిగిన ఎన్నికల్లో స్టేషన్‌ ఘన్‌పూర్‌ నుండి పోటీ చేసి కాంగ్రెస్ పార్టీ అభ్యర్థి ఆరోగ్యం చేతిలో 5466 ఓట్ల తేడాతో ఓటమి పాలయ్యాడు.

బొజ్జపల్లి రాజయ్య 1999లో జరిగిన అసెంబ్లీ ఎన్నికల్లో పరకాల నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పుల్లా పద్మావతి పై 15094 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన ఉమ్మడి ఆంధ్రప్రదేశ్ రాష్ట్రంలో ఎస్సీ కార్పొరేషన్ ఛైర్మన్‌గా పని చేశాడు. రాజయ్య తెలుగుదేశం పార్టీకి రాజీనామా చేసి వైఎస్సార్ కాంగ్రెస్ పార్టీలో కొంతకాలం పని చేసి, తెలంగాణ రాష్ట్ర ఏర్పాటు తరువాత తెలంగాణ రాష్ట్ర సమితిలో చేరాడు. రాజయ్య పరకాల, భూపాలపల్లి, హన్మకొండ లో టిఆర్ఎస్ పార్టి కార్యకలాపాలలో చురుగ్గా పాల్గొన్నాడు.

## మరణం
బొజ్జపల్లి రాజయ్య అనారోగ్యానికి గురై హైదరాబాద్‌లోని నిమ్స్ హాస్పిటల్ లో చికిత్స పొందుతూ 16 డిసెంబర్ 2016న మరణించాడు.

## మూలాలు

వర్గం:వరంగల్లు గ్రామీణ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:1950 జననాలు
వర్గం:2016 మరణాలు
గిరిరాజ్ సింగ్

**గిరిరాజ్ సింగ్** (జననం 1952 సెప్టెంబరు 8) భారత దేశానికి చెందిన రాజకీయ నాయకుడు ప్రస్తుతం కేంద్ర గ్రామీణాభివృద్ధి పంచాయతీరాజ్ శాఖ మంత్రిగా బాధ్యతలు నిర్వహిస్తున్నాడు.  ఇతను బీహార్లోని బెగుసరాయ్ లోక్సభ నియోజకవర్గం నుండి 17 వ లోక్ సభ సభ్యుడిగా ఎన్నికయ్యాడు.

## తొలినాళ్ళ జీవితం
గిరిరాజ్ సింగ్ బీహార్ రాష్ట్రంలోని లఖిసరాయ్ జిల్లా బర్హియ పట్టణంలోరామత్వార్ సింగ్ తార దేవి దంపతులకు జన్మించాడు. ఇతను 1971లో మగధ విశ్వవిద్యాలయం నుండి గ్రాడ్యుయేషన్ పట్టా పొందాడు. ఇతనికి ఉమా సిన్హాతో వివాహమైంది, వీరికి ఒక కుమార్తె.

## రాజకీయ జీవితం
సింగ్ బీహార్ ప్రభుత్వంలో 2005 నుండి 2010 వరకు సహకార మంత్రిగా, 2010 నుండి 2013 వరకు పశుసంవర్ధక మంత్రిగా పనిచేశాడు. ఇతను మొదటి నుండి నరేంద్ర మోడీకి బలమైన మద్దతుదారుడుగా ఉన్నాడు.

2019 భారత సార్వత్రిక ఎన్నికలలో సిపిఐ అభ్యర్థి కన్హయ్య కుమార్‌ను ఓడించిన తరువాత, 2019 మేలో కొత్తగా ఏర్పడిన పశుసంవర్ధక, పాడి పరిశ్రమ, మత్స్య మంత్రిత్వ శాఖకు కేబినెట్ మంత్రి అయ్యాడు.

నరేంద్ర సింగ్ తోమర్ స్థానంలో కేబినెట్ పునర్వ్యవస్థీకరణ తరువాత 2021 జూలైలో గ్రామీణాభివృద్ధి శాఖ మంత్రి, రెండవ మోడీ మంత్రిత్వ శాఖలో పంచాయతీ రాజ్ మంత్రి అయ్యారు.

## చేపట్టిన పదవులు

* 2002 - 2014: బీహార్ లెజిస్లేటివ్ కౌన్సిల్ సభ్యుడు.
* 2005 - 2010: సహకార మంత్రి, బీహార్ ప్రభుత్వం.
* 2010 - 2013: క్యాబినెట్ మంత్రి, పశుసంవర్ధక, మత్స్య వనరుల అభివృద్ధి, బీహార్ ప్రభుత్వం.
* 2014: 16 వ లోక్‌సభ సభ్యుడు.
* 2014 నవంబరు: కేంద్ర మంత్రి, సూక్ష్మ, చిన్న, మధ్యతరహా పరిశ్రమల మంత్రిత్వ శాఖ. 
* 2017 సెప్టెంబరు : కేంద్ర మంత్రి (స్వతంత్ర ఛార్జ్) సూక్ష్మ, చిన్న, మధ్యతరహా పరిశ్రమల మంత్రిత్వ శాఖ.
* 2019 మే: పశుసంవర్ధక, పాడి పరిశ్రమ, మత్స్య మంత్రిత్వ శాఖ మంత్రి క్యాబినెట్ మంత్రి.

## మూలాలు

వర్గం:1952 జననాలు
వర్గం:రాజకీయ నాయకులు
వర్గం:భారత ప్రభుత్వ మంత్రులు
కన్వల్జిత్ సింగ్

**కన్వాల్జిత్ సింగ్** (జననం 15 ఏప్రిల్ 1958) హైదరాబాదు, తమిళనాడు క్రకికెట్ జట్టు తరఫున ఆడిన మాజీ భారత ఫస్ట్ క్లాస్ క్రికెటర్. హైదరాబాదు క్రికెట్ జట్టు తరఫున 100 మ్యాచ్‌ల్లో పాల్గొన్న ఇద్దరు ఆటగాళ్లలో కన్వాల్జిత్ ఒకడు. పదవీ విరమణ తరువాత క్రికెట్ కోచ్ గా పనిచేశాడు.

## జననం
కన్వాల్జిత్ 1958, ఏప్రిల్ 15న తెలంగాణలోని సికింద్రాబాదులో జన్మించాడు.

## క్రీడారంగం
1980–81 రంజీ ట్రోఫీ సందర్భంగా 1980 డిసెంబరులో కన్వల్జిత్ హైదరాబాదు క్రికెట్ జట్టు తరఫున ఫస్ట్ క్లాస్ క్రికెట్ లోకి అడుగుపెట్టినప్పటికీ, జట్టులో సీనియర్ స్పిన్నర్లు శివలాల్ యాదవ్, అర్షద్ అయూబ్ ఉండటం వల్ల అతను చాలా సంవత్సరాలపాటు తన స్థానాన్ని సుస్థిరం చేసుకోలేకపోయాడు. 1994-95 సీజన్ వరకు అతను సౌత్ జోన్, ఇండియా ఎ, బోర్డు ప్రెసిడెంట్స్ ఎలెవన్ తరఫున ఆడిన తరువాత గుర్తింపు పొందాడు. 21.31 సగటుతో 47 ఫస్ట్ క్లాస్ వికెట్లు తీసుకున్నాడు. 1998-99 సీజన్లో, 23.58 సగటుతో 51 వికెట్లు పడగొట్టాడు. 1998లో ఇండియన్ క్రికెటర్ ఆఫ్ ది ఇయర్‌గా ఎంపికైన ఐదుగురు క్రికెటర్లలో కన్వల్జిత్ ఒకడు. 1999–00 రంజీ ట్రోఫీ సీజన్‌లో 42 సంవత్సరాల వయసులో కన్వల్‌జిత్ 62-7 వికెట్లు తీసుకున్నాడు. 2001లో చివర్లో ఫస్ట్-క్లాస్ క్రికెట్ లో పాల్గొని, తొమ్మిది వికెట్లు తీశాడు. జట్టు నుండి తొలగించబడిన తరువాత పదవీ విరమణ ప్రకటించాడు.

పదవీ విరమణ చేసిన తరువాత క్రికెట్ కోచ్ గా మారాడు. హైదరాబాదు క్రికెట్ జట్టుకు బౌలింగ్ కోచ్ గా కూడా పనిచేశాడు. 2018లో డెక్కన్ చార్జర్స్ కు అసిస్టెంట్ కోచ్ గా పనిచేశాడు. 2010లో తన పదవికి రాజీనామా చేయడానికి ముందు హైదరాబాదు అండర్ -19 కోచ్ గా కూడా పనిచేశాడు.  హైదరాబాద్ క్రికెట్ అకాడమీ డైరెక్టర్ గా ఉన్నప్పుడు అప్పటి బిసిసిఐ ఉపాధ్యక్షుడు శివలాల్ యాదవ్ సోదరుడిపై దాడి చేశాడనే ఆరోపణతో 2014లో హైదరాబాదు క్రికెట్ అసోసియేషన్ కన్వల్జిత్ ను సస్పెండ్ చేసింది.

2018, ఆగస్టులో నాగాలాండ్ క్రికెట్ జట్టు కోచ్‌గా నియమితులయ్యాడు.

## మూలాలు

## బయటి లింకులు
* 
* 

వర్గం:1958 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
తాళ్లగూడెం (యాదగిరిగుట్ట మండలం)

**తాళ్లగూడెం,** తెలంగాణ రాష్ట్రంలోని యాదాద్రి భువనగిరి జిల్లా, యాదగిరిగుట్ట మండలం లోని రెవెన్యూయేతర గ్రామం.ఇది యాదగిరి గుట్ట మండల కేంద్రం నుండి తాళ్లగూడెం గ్రామానికి 6 కి.మీ.దూరంలో ఉంది.

## జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లాలోని ఇదే మండలంలో ఉండేది.

## విద్యా సౌకర్యాలు
తాళ్లగూడెం గ్రామంలో మండల ప్రాథమిక పాఠశాల ఉంది. అంగన్వాడీ కేంద్రం ఉంది.

## త్రాగు నీరు
గ్రామంలో 40000 లీటర్ల సామర్థ్యంతో ఓవర్ హెడ్ స్టోరేజ్ రిజర్వాయర్, 20000 లీటర్ల సామర్థ్యంతో గ్రౌండ్ హెడ్ స్టోరేజ్ రిజర్వాయర్లు, ప్యూరిఫైడ్ వాటర్ ఫిల్టర్ ఉన్నాయి. కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.

## చెరువు, చెక్‌ డ్యాం
తాళ్లగూడెం గ్రామంలో 2 చెరువులు, 3 చెక్‌ డ్యాంలు ఉన్నాయి. గ్రామంలో రూ. 9.85 లక్షలతో, తాళ్లగూడెం-మాసాయిపేట క్రాసింగ్‌ వద్ద రూ. 23.74 లక్షలతో చెక్‌ డ్యాంలకు మరమ్మతులు చేపట్టారు.

## విద్యుత్తు
గ్రామంలో విద్యుత్ సబ్ స్టేషన్, గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 9 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఆదర్శ గ్రామం
తాళ్ళగూడెం 2017లో ప్రభుత్వ పథకాలు ఇంకుడుగుంతలు, మరుగుదొడ్ల నిర్మాణం, హరితహారం, నగదురహిత అమలు పర్చడంలో యాదాద్రి జిల్లాలో నెం.1 ఆదర్శ గ్రామంగా నిలిచింది.

## ఆలయాలు
*హనుమాన్ మందిరం 
*కంఠమహేశ్వర స్వామి దేవాలయం (కాటమయ్య గుడి)
*ఎల్లమ్మ గుడి
*మైసమ్మ గుడి
*పోచమ్మ గుడి 
*దుర్గమ్మ గుడి 
*బొడ్రాయి - 13 జూలై 2018న ప్రతిష్ఠించారు
## పంచాయితీ సర్పంచ్ గా పని చేసినవారు
*సూధగాని సత్తయ్య గౌడ్ 
*లగ్గల మైసయ్య 
*సూధగాని సోమలక్ష్మి 
*కసావు శ్రీనివాస్ 
*ఈదులకంటి భాస్కర్
* సుధగాని స్వప్న శ్రీహరి గౌడ్

## చిత్రమాలిక

 File:Tallagudem TEmple.jpg|thumb|కంఠమహేశ్వర స్వామి దేవాలయం 
 File:Bodurai.jpg|thumb|తాళ్లగూడెం బొడ్రాయి
 File:Statue at Panchayiti.jpg|thumb|మహాత్మాగాంధీ విగ్రహం పంచాయితీ కార్యాలయం ఆవరణలో
 File:TG Primary School.jpg|thumb|ప్రాథమిక పాఠశాల
 File:Durgamata Temple.jpg|thumb|దుర్గమ్మ ఆలయం


## మూలాలు

## వెలుపలి లంకెలు

వర్గం:యాదగిరిగుట్ట మండలం లోని రెవెన్యూయేతర గ్రామాలు
వంక ప్రతాప్

**వంక ప్రతాప్** (జననం 21 నవంబరు 1973) తెలంగాణకు చెందిన భారతీయ మాజీ ఫస్ట్ క్లాస్ క్రికెటర్.  హైదరాబాదు, ఇండియా ఎ క్రికెట్ జట్ల తరఫున మ్యాచ్ లు ఆడాడు. పదవీ విరమణ తరువాత హైదరాబాదు క్రికెట్ అసోసియేషన్‌కు సెలెక్టర్‌గా పనిచేశాడు.

## జననం
ప్రతాప్ 1973, నవంబరు 21న తెలంగాణలోని హైదరాబాదులో జన్మించాడు.

## క్రీడారంగం
ప్రతాప్ తన 18 సంవత్సరాల వయసులో 1991 డిసెంబరులో హైదరాబాదు క్రికెట్ జట్టు తరఫున ఫస్ట్ క్లాస్ అరంగేట్రం చేశాడు. ఆల్ రౌండర్ గా కుడిచేతితో బ్యాటింగ్, కుడిచేతి మీడియం పేస్ తో బౌలింగ్ చేశాడు. హైదరాబాదు, సౌత్ జోన్, బోర్డు ప్రెసిడెంట్స్ ఎలెవన్, విల్స్ ఎలెవన్, ఇండియా ఎ జట్ల తరపున 83 ఫస్ట్ క్లాస్ మ్యాచ్ లు, 49 లిస్ట్ ఎ మ్యాచ్ లు ఆడాడు. 4000 ఫస్ట్ క్లాస్, 1000 కి పైగా లిస్ట్ ఎ పరుగులు చేశాడు. రెండు ఫార్మాట్లలో కలిపి 66 వికెట్లు తీసుకున్నాడు. 2001, డిసెంబరులో 28 సంవత్సరాల వయస్సులో అతని చివరి ఫస్ట్-క్లాస్ మ్యాజ్ ఆడాడు.

2003లో ప్రతాప్, సెలెక్టర్ తరపున ఒక వ్యక్తి భారతదేశం తరఫున ఆడటానికి సెలెక్టర్ కు లంచం ఇవ్వమని కోరినట్లు ఆరోపణలు చేశాడు.

హైదరాబాదు క్రికెట్ అసోసియేషన్ (హెచ్‌సిఎ) రంజీ జట్టు ఎంపిక కమిటీ సభ్యుడిగా పనిచేశాడు. హెచ్‌సీఏ జూనియర్ టీం సెలక్షన్ కమిటీ ఛైర్మన్‌గా కూడా పనిచేశాడు.

## మూలాలు

## బయటి లింకులు
* 
* 

వర్గం:1973 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
వల్లూరి సీతారామారావు

**వల్లూరి సీతారామారావు** (జూన్ 25, 1924 - జనవరి 23, 2019) ఒక ఇంజనీర్, శాస్త్రవేత్త. లోహాల ఫెటీగ్‌పై చేసిన కృషికి ప్రసిద్ది చెందాడు. ఆయన 1924 లో ఏలూరు లో జన్మించారు.  తండ్రి వైద్య వృత్తిలో ఉండేవాడు.

## జీవిత విశేషాలు
అతను బెనారస్ హిందూ విశ్వవిద్యాలయంలో 1942 లో అప్పటి ఆచార్యుడూ, ఆ విశ్వవిద్యాలయ కులపతి అయిన సర్వేపల్లి రాధాకృష్ణన్ వీరి విద్యాబుద్దులు చూసి, బి.ఎస్.సి ఇంజనీరింగ్ విభాగంలో ప్రవేశానికి సహాయం చేశాడు. 1946 నుంచి 1949 వరకు ఇండియన్ ఇన్‍స్టిట్యూట్ అఫ్ సైన్స్‌లో తన పరిశోధనలు చేశాడు.

అతను ఎర్నెస్ట్ సెచ్లర్ ఆధ్వర్యంలో 1954 లో కాల్‍టెక్ లో డాక్టరేట్ పూర్తి చేశాడు.  తరువాత తన పరిశోధనా కృషిని కొనసాగించాడు. 1963 లో, అతను జార్జ్ బోక్రాత్,   జేమ్స్ గ్లాస్కోతో కలిసి లోహాలలో పగుళ్ళ విస్తరణకూ, ఫెటీగ్‌కూ మధ్య సంబంధం గురించి తయారుచేసిన తన పరిశోధనాపత్రానికి గాను రైట్ బ్రదర్స్ పతకాన్ని గెలుచుకున్నాడు. తరువాత భారతదేశానికి తిరిగి వచ్చి మద్రాసులోని ఇండియన్ ఇనిసటిట్యూట్ ఆఫ్ టెక్నాలజీ యొక్క అప్లైడ్ మెకానిక్స్ విభాగంలో చేరాడు, అక్కడ ఒక ఉపాధ్యాయుడిగా, అత్యుత్తమ పరిశోధకుడిగా లోహపు  సాంద్రత  రంగంలో పనిచేసాడు. బెంగళూరులోని    సి.ఎస్.ఐ.ఆర్- నేషనల్ ఏరోస్పేస్ లాబొరేటరీస్ డైరక్టర్ గా డాక్టర్. పి. నీలకంఠన్ తరువాత, పదవీ భాద్యతలు స్వీకరించాడు. దీనికి ఇంతకు ముందుగా నేషనల్ ఏరొనాటికల్ లాబోరేటరీ   గా ఉండేది. 19 సంవత్సరాల  తన పదవీకాలంలో, అతను NAL ను ఇండియన్ ఏరోనాటిక్స్లో ఒక అతిముఖ్యమైన శక్తిగా మార్చాడు. సి.ఎస్.ఐ.ఆర్ లో కొత్త నియామకాలు,  అంచనా పథకాన్ని రూపొందించడంలో ముఖ్యపాత్ర పోషించాడు. &nbsp;వల్లూరి / వరదరాజన్ కమిటీ  1981 సంవత్సరంలో సిఎస్ఐఆర్ ప్రయోగశాలలలో నియామకం, అంచనా యొక్క కొత్త విధానాన్ని సిఫారసు చేసింది. భారతదేశంలోని అధునాతన శాస్త్రీయ సంస్థల నుండి ప్రకాశవంతమైన శాస్త్రీయ సిబ్బందిని తమ ఉద్యోగాలు వదల కుండా దారితీసే అత్యంత ముఖ్యమైన దశలలో ఒకటిగా విస్తృతంగా గుర్తించబడింది.

తను అమెరికాలో కాల్‍టెక్ లో పనిచేస్తున్న సమయం లొ వారికి సతీశ్ ధావన్ సతీష్ ధావన్ తో పాటూ ఇతర అంతరిక్ష పరిశొధకులు కారంచేటి కృష్ణమూర్తి లతో పరిచయాలు ఏర్పడ్డాయి.  అతను 1980 లలో లైట్ కంబాట్ ఎయిర్క్రాఫ్ట్ (ఎల్సిఎ) కార్యక్రమ రూపకల్పనలో ప్రధాన పాత్ర పోషించాడు. 1985 లో ఎల్సిఎ రూపకల్పన, అభివృద్ధికి నోడల్ ఏజెన్సీ అయిన బెంగుళూరులోని ఏరోనాటికల్ డెవలప్‍మెంట్ ఏజెన్సీకి మొదటి డైరెక్టర్ జనరల్ గా పనిచేశాడు.

డాక్టర్ ఎస్.ఆర్. వల్లూరి ఐఐఎస్సి వాల్ ఆఫ్ ఫేం.  భారత ప్రభుత్వం పద్మశ్రీ, వాస్విక్ పారిశ్రామిక పరిశోధన అవార్డు (1976) పురస్కారం పొందారు..  అతను 1976 లో ఐఐఎస్సి పూర్వ విద్యార్థుల సంఘం వ్యవస్థాపక అధ్యక్షుడిగా, 1971 లో ఇండియన్ అకాడమీ ఆఫ్ సైన్సెస్‌లో ఫెలోగా ఎన్నికయ్యాడు.  

## మూలాలు

## వనరులు
* https://connect.iisc.ac.in/2019/03/remembering-sr-valluri/
* ఇండియన్ అకాడమీ ఆఫ్ సైన్సెస్ వద్ద డైరెక్టరీ పేజీ
* నేషనల్ ఏరోస్పేస్ లాబొరేటరీస్ నుండి సీతారామ్ వల్లూరి గౌరవ ప్రస్తావన
వర్గం:పద్మశ్రీ పురస్కార గ్రహీతలు
వర్గం:శాస్త్రవేత్తలు
వర్గం:1924 జననాలు
వర్గం:సాంకేతిక నిపుణులు
వర్గం:2019 మరణాలు
విజయ్ పాల్

**టి. విజయ్ పాల్** (మ. 16 డిసెంబరు 2016) తెలంగాణకు చెందిన భారత ఫస్ట్ క్లాస్ క్రికెటర్. హైదరాబాదు క్రికెట్ జట్టు తరఫున ఆడిన విజయ్, పదవీ విరమణ తర్వాత క్రికెట్ కోచ్‌గా, సెలెక్టర్‌గా పనిచేశాడు.

## క్రీడారంగం
1971/72 సీజన్ లో వజీర్ సుల్తాన్ టొబాకో XI మ్యాచ్ తో ఫస్ట్-క్లాస్ క్రికెట్ లోకి అరంగేట్రం చేసిన పాల్, తరువాత 1974/75, 1982/83 సీజన్లలో రంజీ ట్రోఫీలో హైదరాబాదు జట్టుకు ప్రాతినిధ్యం వహించి, మొత్తం 34 ఫస్ట్ క్లాస్ మ్యాచ్‌లలో ఆడాడు. "దృఢమైన, కాంపాక్ట్" మిడిల్-ఆర్డర్ బ్యాట్స్ మాన్ అయిన పాల్ తన ఫస్ట్-క్లాస్ కెరీర్ లో రెండు సెంచరీలతోపాటు 35.97 సగటుతో 1583 పరుగులు చేశాడు. స్థానిక క్రికెట్ లీగ్‌లలో ఆంధ్రా బ్యాంక్ తరఫున ఆడాడు, గ్రాండ్‌స్లామ్ టోర్నమెంట్ టైటిల్స్ కోసం జట్టుకు నాయకత్వం వహించాడు.

1984లో పదవీ విరమణ చేసిన పాల్, క్రికెటర్లకు శిక్షణ ఇవ్వడంకోసం క్రికెట్ కోచ్ గా మారాడు. సికింద్రాబాదులోని జింఖానా క్రికెట్ మైదానం, శ్రీ రామకృష్ణ విద్యాలయ భవన్, కాప్రాలోని కాల్ పబ్లిక్ స్కూల్ తదితర ప్రాంతాలలో శిక్షణ ఇచ్చాడు. "నగరంలో మంచి పేరున్న కోచ్ లలో పాల్ ఒకడు" అని *[[తెలంగాణ టుడే]]* పేర్కొంది. తొలిరోజుల్లో పాల్ దగ్గర శిక్షణ పొందిన క్రికెటర్లలో ప్రగ్యాన్ ఓజా, అంబటి రాయుడు కూడా ఉన్నారు. పాల్ సెలెక్టర్‌గా కూడా పనిచేశాడు.

## మరణం
పాల్ తన 64 సంవత్సరాల వయసులో 2016, డిసెంబరు 16న మరణించాడు. ఇతనికి ఇద్దరు కుమారులు ఉన్నారు.

## మూలాలు

## బయటి లింకులు
* క్రిక్‌ఇన్ఫో లో  విజయ్ పాల్ ప్రొఫైల్
* 

వర్గం:2016 మరణాలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
ఎం.వి. నరసింహారావు

**మాదిరెడ్డి వెంకట్ 'బాబ్జీ' నరసింహారావు**, (జననం 11 ఆగస్టు 1954) తెలంగాణకు చెందిన భారత మాజీ క్రికెటర్. 1978 నుండి 1979 వరకు 4 టెస్టుల్లో ఆడాడు.

## జననం
నరసింహారావు 1954, ఆగస్టు 11న తెలంగాణలోని సికింద్రాబాదులో జన్మించాడు.

## క్రీడారంగం
1978-79లో వెస్టిండీస్‌తో జరిగిన మ్యాచ్ లు ఆడటానికి నరసింహారావు ఎంపికయ్యాడు, కాని రెండు టెస్టుల ఆడిన తరువాత తొలగించబడ్డాడు. కిమ్ హ్యూస్ ఆస్ట్రేలియా జట్టుతో జరిగిన సిరీస్ కోసం తరువాతి సీజన్ లో రెండు టెస్టులు మాత్రమే ఆడాడు. ఈడెన్ గార్డెన్స్ లో ఆస్ట్రేలియాతో జరిగిన 5వ టెస్టులో ఇండియా జట్టు ఓటమి నుండి రక్షించడంలో కీలక పాత్ర పోషించాడు. చివరి రోజున భారత్ గెలవడానికి 247 అవసరమవ్వగా, 123 పరుగులకు 4 వికెట్లు తీశాడు. సునీల్ గవాస్కర్, దిలీప్ వెంగ్‌సర్కార్, గుండప్ప విశ్వనాథ్, చేతన్ చౌహాన్ వంటి నలుగురు ముఖ్య బ్యాట్స్ మెన్స్ ఔటవ్వగా, నరసింహారావు అజేయంగా 85 పరుగులు చేసి యశ్‌పాల్ శర్మతో భాగస్వామ్యాన్ని అందించగా, భారత్ 4 వికెట్లకు 200 స్కోరుతో టెస్టు డ్రా గా ముగిసింది. నరసింహారావు ఆడిన చివరి టెస్ట్ మ్యాచ్ ఇది. బౌండరీ దగ్గర ఫీల్డర్‌గా ఉంటూ, ఎనిమిది క్యాచ్‌లు పట్టాడు. ఫస్ట్ క్లాస్ క్రికెట్‌లో 4124 పరుగులు (సగటు 47.40) చేసి, 218 వికెట్లు (సగటు 24.20) తీసాడు. 2011 ఐసిసి ప్రపంచ కప్ కోసం ఐర్లాండ్ క్రికెట్ జట్టుకు అసిస్టెంట్ కోచ్‌గా అంతర్జాతీయ క్రికెట్‌కు తిరిగి వచ్చాడు.

## ఇతర వివరాలు
2012 డిసెంబరులో నరసింహారావు బ్రిటిష్ సామ్రాజ్యపు ప్రతిష్టాత్మక సభ్యునిగా ఎంపికైన మొట్టమొదటి ఇండియన్ క్రికెటర్ నిలిచాడు. పదవీ విరమణ చేసిన తరువాత సెయింట్ జాన్స్ క్రికెట్ అకాడమీని స్థాపించాడు. వివిఎస్ లక్ష్మణ్, మిథాలీ రాజ్, బవనక సందీప్, హనుమా విహారీ, తరుణ్ నెతులా వంటి అనేక మంది యువ క్రికెటర్లు ఈ అకాడమీలో శిక్షణ పొందారు.

## మూలాలు

వర్గం:1954 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
విజయ్ మోహన్‌రాజ్

**విజయ్ మోహన్‌రాజ్** (జననం 9 సెప్టెంబరు 1955) భారత మాజీ ఫస్ట్ క్లాస్ క్రికెటర్. బొంబాయి, హైదరాబాదు జట్ల తరఫున ప్రాతినిధ్యం వహించాడు. పదవీ విరమణ తరువాత, హైదరాబాదు జట్టు కోచ్ గా, సెలెక్టర్ గా పనిచేశాడు.

## జననం
విజయ్ మోహన్‌రాజ్ 1955, సెప్టెంబరు 9న మహారాష్ట్రలోని ముంబాయిలో జన్మించాడు.

## క్రీడారంగం
విజయ్ మోహన్‌రాజ్ బొంబాయి, హైదరాబాదు, సౌత్ జోన్ లకు ఎడమచేతి వాటం టాప్ ఆర్డర్ బ్యాట్స్ మాన్ గా సేవలు అందించాడు. 1975 ఫస్ట్ క్లాస్ మ్యాచ్‌లలో, 1975/76, 1987/88 మధ్యకాలంలో లిస్ట్ ఎ మ్యాచ్ లలో ఆడాడు. 1976–77 రంజీ ట్రోఫీని గెలుచుకున్న ముంబాయి జట్టులో, 1986–87 రంజీ ట్రోఫీని గెలుచుకున్న హైదరాబాదు జట్టులో సభ్యుడిగా ఉన్నాడు. 1986-87 రంజీ ఫైనల్ లో ఢిల్లీతో జరిగిన మ్యాచ్ లో 211 పరుగులతో నాటౌట్ గా నిలిచాడు. 75.10 సగటున 751 పరుగులతో టోర్నమెంట్లో నాలుగో అత్యధిక పరుగులు సాధించాడు.

పదవీ విరమణ తరువాత కొంతకాలం హైదరాబాదు క్రికెట్ అసోసియేషన్ (హెచ్‌సిఎ)కు కోచ్ గా, సెలెక్టర్ గా ఉన్నాడు. నేషనల్ క్రికెట్ అకాడమీకి అర్హత కలిగిన క్రికెట్ కోచ్ గా కూడా ఉన్నాడు. 2008 ఇండియన్ ప్రీమియర్ లీగ్ లో డెక్కన్ చార్జర్స్ కు మేనేజర్‌గా పనిచేశాడు. వెటరన్స్ క్రికెట్ అసోసియేషన్ ఆఫ్ హెచ్‌సీఏ కార్యదర్శి కూడా పనిచేశాడు.

యునిగ్లోబ్ సమీరా ట్రావెల్స్ మేనేజింగ్ డైరెక్టర్, యునిగ్లోబ్ ట్రావెల్స్ అసోసియేట్ గా ఉన్నాడు.

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:1955 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
విఠల్‌రావు దేశపాండే

**విఠల్‌రావు దేశపాండే** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే.

## జననం
విఠల్‌రావు దేశపాండే 1932 ఫిబ్రవరి 1 తెలంగాణ రాష్ట్రం, ఆదిలాబాదు జిల్లా, ఆదిలాబాద్‌లో జన్మించాడు.

## రాజకీయ జీవితం
విఠల్‌రావు దేశపాండే 1957 నుంచి 1962 వరకు సమితి అధ్యక్షుడిగా పనిచేశాడు. ఆయన 1962లో జరిగిన ఆంధ్రప్రదేశ్ అసెంబ్లీ ఎన్నికల్లో ఆదిలాబాద్‌ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి సి.పి.ఐ అభ్యర్థి కె.రామకృష్ణ పై గెలిచి అసెంబ్లీకి ఎన్నికయ్యాడు.

ఆయన 1968లో కాంగ్రెస్‌ పార్టీలో చేరాడు. విఠల్‌రావు దేశపాండే 1968 నుంచి 1972 వరకు ఆంధ్రప్రదేశ్‌ షుగర్‌బోర్డు చైర్మన్‌గా, 1972 నుంచి 1978 వరకు డీసీసీ బ్యాంక్‌ చైర్మన్‌గా రెండు పర్యాయాలు పనిచేసి, ఆంధ్రప్రదేశ్ కాంగ్రెస్ పార్టీలో వివిధ హోదాల్లో పనిచేసి, 1978 నుంచి 1981 వరకు జిల్లా కాంగ్రెస్‌ కమిటీ అధ్యక్షునిగా పనిచేశాడు.

## మరణం
విఠల్‌రావు దేశపాండే అనారోగ్యంతో బాధపడుతూ హైదరాబాద్‌లోని నాంపల్లి కేర్‌ ఆస్పత్రిలో చికిత్స పొందుతూ 28 జూలై 2016న మరణించాడు. ఆయనకు నలుగురు కుమారులు రి డాక్టర్‌ దేవిదాస్‌ దేశ్‌పాండే, వినోద్‌కుమార్‌ దేశ్‌పాండే, విశ్వాస్‌ దేశ్‌పాండే, సతీష్‌ దేశ్‌పాండే ఉన్నారు.

## మూలాలు

వర్గం:ఆదిలాబాదు జిల్లా వ్యక్తులు
వర్గం:1932 జననాలు
రామారావు ఆన్ డ్యూటీ

**రామారావు ఆన్‌ డ్యూటీ** 2021లో తెలుగులో విడుదలైన థ్రిల్లర్‌ సినిమా. శ్రీ లక్ష్మీ వెంకటేశ్వర సినిమాస్ & రవితేజ టీం వర్క్స్ బ్యానర్‌లపై సుధాకర్ చెరుకూరి నిర్మించాడు. రవితేజ, రాజీషా విజయన్‌, దివ్యాంశ కౌశిక్‌, నాజర్‌ ప్రధాన పాత్రల్లో నటిస్తున్న ఈ చిత్రానికి శరత్ మండవ దర్శకత్వం వహించగా 2022 జులై 29న విడుదలైంది.

## చిత్ర నిర్మాణం
ఈ సినిమాలో ఫస్ట్ లుక్ పోస్టర్ ను 12 జులై  2021న చిత్ర యూనిట్ విడుదల చేశారు.ఇందులో నటిస్తున్న ఇద్దరు హీరోయిన్స్ దివ్యాంశ కౌశిక్ , రజిషా విజయన్  పేర్లను 19 జులై 2021న చిత్రయూనిట్  ప్రకటించింది.రామారావు ఆన్ డ్యూటీ  టీజర్‌ను 2022 మార్చి 1న విడుదల చేశారు. ఈ సినిమాలోని ఫ‌స్ట్ సింగిల్ లిరిక‌ల్ వీడియోను ఏప్రిల్ 10న విడుద‌ల చేశారు.

## నటీనటులు
*రవితేజ  
*రజిషా విజయన్ 
*దివ్యాంశ కౌశిక్ 
*తొట్టెంపూడి వేణు 
*నాజర్‌
*నరేష్‌
*పవిత్ర లోకేష్ 
*రాహుల్ రామకృష్ణ 
* అరవింద్ కృష్ణ
*సురేఖ వాణి 
*జాన్ విజయ్
*మధుసూదన్ రావు 
*అన్వేషి జైన్
*సంజనా సింగ్

## సాంకేతిక నిపుణులు
*బ్యానర్:శ్రీ లక్ష్మీ వెంకటేశ్వర సినిమాస్ & రవితేజ టీం వర్క్స్
*నిర్మాత:  సుధాకర్‌ చెరుకూరి
*కథ, స్క్రీన్ ప్లే, దర్శకత్వం:  శరత్ మండవ
*సంగీతం: సామ్ సి.ఎస్
*సినిమాటోగ్రఫీ: సత్యన్‌ సూర్యన్‌

## పాటల జాబితా
1: బుల్ బుల్ తరంగ్, రచన: రాకేందు మౌళి, గానం .సిద్ శ్రీరామ్  

2: సొట్టల బుగ్గలో , రచన: కళ్యాణ్ చక్రవర్తి , గానం.హరిప్రియ , నకుల్ అభ్యంకర్   

3: నాపేరు సీసా , రచన: చంద్రబోస్, గానం.శ్రేయాఘోషల్ , సామ్ సి.ఎస్    

4: "కింగ్ ఆఫ్ ద క్రౌడ్ రామారావు ఆన్ డ్యూటీ టైటిల్ సాంగ్" రచన: శరత్ మండవ , గానం. లవిత లాబ్     

5:ఉసురాగితే , రచన: కళ్యాణ చక్రవర్తి , గానం.శ్రీరామచంద్ర.    

## మూలాలు

## బయటి లింకులు
*ఐ.ఎమ్.డి.బి.లో రామారావు ఆన్‌ డ్యూటీ పేజీ. 
వర్గం:రవితేజ నటించిన సినిమాలు
వర్గం:2021 తెలుగు సినిమాలు
జియాఉద్దీన్

**ఎస్.ఎం.జియాఉద్దీన్** ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన 24 ఏళ్ళు వయస్సులో తొలిసారి ఎమ్మెల్యేగా ఎన్నికయ్యాడు.

## రాజకీయ జీవితం
జియాఉద్దీన్ 1994లో గుంటూరు-1 నియోజకవర్గం ప్రస్తుత గుంటూరు తూర్పు శాసనసభ నియోజకవర్గం నుండి పోటీ తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి మొహమ్మద్ జానీ పై 26795 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1999లో జరిగిన ఎన్నికల్లో తిరిగి తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి మొహమ్మద్ జానీ పై 6097 ఓట్ల మెజారిటీతో గెలిచి రెండోసారి ఎమ్మెల్యేగా గెలిచాడు.

జియాఉద్దీన్ 2004లో జరిగిన ఎన్నికల్లో ఎన్నికల్లో తెలుగుదేశం పార్టీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి షేక్ సుభాని చేతిలో 35964 ఓట్ల తేడాతో ఓటమి పాలయ్యాడు.2009లో జరిగిన నియోజకవర్గ పునర్విభజన గుంటూరు-1 నియోజకవర్గం నుండి గుంటూరు తూర్పు శాసనసభ నియోజకవర్గంగా ఏర్పడింది, దీంతో కొన్ని కారణాల వాళ్ళ ఆయనకు 2009లో, 2014లో టికెట్ దక్కలేదు. ఆయన 2018లో ఆంధ్రప్రదేశ్ మైనారిటీ కమిషన్ చైర్మన్‌గా పనిచేశాడు. జియాఉద్దీన్‌ 2021 మే 18న తెలుగుదేశం పార్టీకి రాజీనామా చేసి,  ఆయన 20 జూలై 2021న వైఎస్సార్ కాంగ్రెస్ పార్టీ అధ్యక్ష్యుడు, ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డి సమక్షంలో వైఎస్సార్‌సీపీ లో చేరాడు.

## మూలాలు

వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా వ్యక్తులు
గోవింద్ సాగర్ సరస్సు

**గోవింద్ సాగర్ సరస్సు** హిమాచల్ ప్రదేశ్ లోని బిలాస్ పూర్  జిల్లాలో ఉన్న ఒక జలాశయం. ఇది భాక్రా డ్యామ్ ద్వారా ఏర్పడింది.
## చరిత్ర
ఈ జలాశయం సట్లెజ్ నదిపై ఉంది. పదవ సిక్కు గురువు [గురు [గోవింద్ సింగ్]] గౌరవార్థం ఈ సరస్సుకు అతడి పేరు పెట్టబడింది. ఇది ప్రపంచంలోని ఎత్తైన గురుత్వాకర్షణ గల ఆనకట్టలలో ఒకటి, భాక్రా డామ్ ద్వారా అమెరికన్ డ్యామ్-బిల్డర్, హార్వే స్లోకం పర్యవేక్షణలో, 1955 లో దీని నిర్మాణ పనులు ప్రారంభమయ్యాయి. 1962 లో నిర్మాణ పనులన్నీ పూర్తయ్యాయి. 
## విస్తీర్ణం
56 కిలోమీటర్ల పొడవు, దాదాపు 3 కిలోమీటర్ల వెడల్పుతో గోవింద్ సాగర్ సరస్సు ఉంది. 
## చేపలు
చేపలు పట్టడం అనేది ఇక్కడి సాధారణ ప్రక్రియ. ఇది సుమారు యాభై ఒకటి జాతులు, ఉప జాతులను కలిగి ఉంది. బంగనా డెరో, టోర్ పుటిటోరా, స్పెరటా సీడ్ఘాలా, మిర్రర్ కార్ప్ వంటి మొదలైన చేపలు ఇక్కడ కనిపించే సాధారణ జాతులు.
## ప్రత్యేకత
ఈ సరస్సు డైరెక్టరేట్ టూరిజం, సివిల్ ఏవియేషన్ వంటి అనుబంధ క్రీడల సహకారంతో పలు రకాల నీటి-క్రీడా కార్యకలాపాలను నిర్వహిస్తుంది. ఇక్కడ సర్ఫింగ్, వాటర్-స్కీయింగ్, కయాకింగ్, రోయింగ్, కానోయింగ్, వైట్ వాటర్ రివర్ రాఫ్టింగ్ వంటివి చేయవచ్చు. వీటిని నేర్చుకోవడం కోసం అక్కడ ఉండటానికి హిమాచల్ ప్రదేశ్ పర్యాటక శాఖ ప్రత్యేక వసతి కూడా కల్పిస్తుంది.
## మూలాలు

వర్గం:సరస్సులు
వర్గం:హిమాచల్ ప్రదేశ్
వర్గం:నీటి వనరులు
పిఆర్ మన్ సింగ్

**పిఆర్ మన్ సింగ్**, భారత మాజీ క్రికెటర్. 1983 క్రికెట్ ప్రపంచ కప్ గెలిచిన భారత క్రికెట్ జట్టుకు, 1987 క్రికెట్ ప్రపంచ కప్‌లో సెమీ-ఫైనల్‌కు చేరుకున్న భారత క్రికెట్ జట్టుకు మేనేజర్ గా విధులు నిర్వహించాడు. తరువాత కొంతకాలం హైదరాబాదు క్రికెట్ అసోసియేషన్ కార్యదర్శిగా పనిచేశాడు.

## క్రీడారంగం
కుడిచేతి వాటం బ్యాట్స్‌మన్, ఆఫ్ బ్రేక్ బౌలరైన మన్ సింగ్ 1965/66, 1968/69 మధ్యకాలంలో ఐదు ఫస్ట్ క్లాస్ మ్యాచ్‌లు ఆడాడు. రంజీ ట్రోఫీలో హైదరాబాదు జట్టుకు ప్రాతినిధ్యం వహించాడు. మొయిన్-ఉద్-డౌలా గోల్డ్ కప్ టోర్నమెంట్‌లో హైదరాబాదు బ్లూస్‌కు ప్రాతినిధ్యం వహించాడు. 

క్రికెటర్ గా పదవీ విరమణ చేసిన తరువాత నిర్వాహకుడిగా మారాడు. 1978లో పాకిస్తాన్ పర్యటనలో భారత క్రికెట్ జట్టు సహ నిర్వాహకుడిగా పనిచేశాడు. బిసిసిఐ సర్వసభ్య సమావేశంలో నిరంజన్ షాపై 15–13 తేడాతో గెలిచి, 1983 క్రికెట్ ప్రపంచ కప్‌కు మేనేజర్‌గా ఎంపికయ్యాడు. కపిల్ దేవ్‌ను ఈ టోర్నమెంట్‌కు కెప్టెన్‌గా నియమించిన ఆరుగురు సభ్యుల ఎంపిక కమిటీలో మన్ సింగ్ ఒకడు; అప్పుడు ప్రపంచ కప్ జట్టు ఎంపికలో మన్ సింగ్, కపిల్ దేవ్ పాల్గొన్నారు. భారత జట్టు టోర్నమెంట్ ప్రారంభంలో మామూలుస్థాయిలో నిలిచినప్పటికీ, చివరికి ప్రపంచ కప్ ను గెలిచింది.

భారతదేశం ప్రపంచ కప్ విజయం తరువాత, *విస్డెన్ క్రికెట్ మంత్లీ* ఎడిటర్ డేవిడ్ ఫ్రిత్ కు మన్ సింగ్ ఒక లేఖ రాశాడు. ప్రపంచ కప్ కు ముందు భారతదేశ గెలుపు అవకాశాలను తక్కువ చేసి మాట్లాడుతూ, భారతదేశం ప్రపంచ కప్ గెలిస్తే "తన వ్యాఖ్యలను తాను తింటానని" డేవిడ్ ఫ్రిత్ ప్రకటించాడు. 1983 సెప్టెంబరు ఎడిషన్ లో మన్ సింగ్ లేఖతోపాటు నోటిలో కాగితపు ముక్కతోవున్న ఫ్రిత్ ఫోటోను, "భారతదేశం నా వ్యాఖ్యలను నేనే తినేలా నన్ను చేసింది" అనే శీర్షికతో ప్రచురించింది.

1987లో భారతదేశంలో జరిగిన క్రికెట్ ప్రపంచ కప్‌లో భారత్ సెమీ ఫైనల్‌కు చేరుకున్న భారతజట్టుకు  మన్ సింగ్  మేనేజర్ గా ఉన్నాడు. తరువాత, మొయిన్-ఉద్-దోహ్లా టోర్నమెంట్ లో హైదరాబాదు బ్లూస్ ను ప్రాతినిధ్యం వహించాడు. హైదరాబాదు క్రికెట్ అసోసియేషన్ కార్యదర్శిగా పనిచేశాడు. 

## వ్యక్తిగత జీవితం
సికింద్రాబాదులోని కార్ఖానలో ఉన్న మన్ సింగ్ నివాసానికి "పెవిలియన్" అని పేరు పెట్టారు. ఇందులోని క్రికెట్ మెమోరాబిలియా గదిని 2003లో సచిన్ టెండుల్కర్ ప్రారంభించాడు. 1950ల నుండి వందలాది పుస్తకాలు ఇందులో ఉన్నాయి.

## ఇతర వివరాలు
భారతదేశ ప్రపంచ కప్ గెలిచిన సందర్భంగా ఆధారంగా 2021లో రూపొందించిన '83'' సినిమాలో మన్ సింగ్ పాత్రను పంకజ్ త్రిపాఠి పోషించాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు
భారతీయ ప్రజా భాషల సర్వే

**పీపుల్స్ లింగ్విస్టిక్ సర్వే ఆఫ్ ఇండియా** (**పిఎల్‌ఎస్‌ఐ**) అనేది, భారతదేశంలో మాట్లాడుతున్న భాషల గురించి ఇప్పటికే ఉన్న పరిజ్ఞానాన్ని నవీకరించడానికి 2010 లో ప్రారంభించిన భాషా సర్వే. 2000 మంది భాషా నిపుణులు, సామాజిక చరిత్రకారులు, బరోడా లోని భాషా పరిశోధన ప్రచురణ కేంద్రం సిబ్బందితో సహా మొత్తం 3500 మంది స్వచ్ఛంద కార్యకర్తలు ఈ సర్వేలో పాల్గొన్నారు. ఈ సర్వే భారతదేశంలో మొత్తం 780 భాషలను గుర్తించింది. 35,000 పేజీల సర్వే నివేదిక 50 సంపుటాలలో ప్రచురించబడుతోంది. మొదటి ఆరు సంపుటాలు 2012 జనవరి 7 న వడోదరలో జరిగిన భాషా వసుధ గ్లోబల్ లాంగ్వేజెస్ కాన్ఫరెన్స్‌లో విడుదలయ్యాయి.  ఈ సర్వే 2012 డిసెంబరులో పూర్తయింది. దాని నివేదికలను ఓరియంట్ బ్లాక్స్వాన్ అనే ప్రచురణ సంస్థ ప్రచురిస్తోంది. 

## సర్వే అకృతి
సర్వే ప్రచురణలలో ఈ క్రింది సమాచారం ఉంది:

* భాష పేరు.
* సంక్షిప్త చరిత్ర.
* భాష మాట్లాడే భౌగోళిక ప్రాంతం.
* చిన్నపాటి గ్రంథసూచీ.
* నమూనా మౌఖిక పాటలు, వాటి అనువాదం.
* నమూనా మౌఖిక కథలు, వాటి అనువాదం.
* రంగులను సూచించే పదాలు.
* చుట్టరికాల పదాలు.
* స్థల కాలాల పదాలు.

షెడ్యూల్డ్ భాషల విషయంలో సర్వే, ఆయా భాషల విస్తృత సాంస్కృతిక అవలోకనాన్ని కూడా అందిస్తుంది.

## సంబంధం
భారత రాజ్యాంగంలోని ఎనిమిదవ షెడ్యూల్ ఇంగ్లీషును మినహాయించి 22 భాషలను గుర్తించింది. భారత ప్రభుత్వ భాషా విధానాలు, నిధులు ఈ సమాచారంపైన ఆధారపడే నిర్వహించబడతాయి. అయితే, ఈ సమాచారం భారతదేశ భాషా వైవిధ్యాన్ని తగినంతగా చూపించదు. 1961 భారత జనాభా లెక్కల ప్రకారం భారతదేశంలో 1652 భాషలు వాడుకలో ఉన్నాయి. అయితే, 1971 జనాభా లెక్కల ప్రకారం 10,000 కంటే తక్కువ మంది మాట్లాడే భాషలను మినహాయించాలని నిర్ణయించారు. దాంతో ఈ భాషల సంఖ్య 108 కి తగ్గింది.  వినియోగదారుల సంఖ్యతో సంబంధం లేకుండా అన్ని భాషలను సర్వేలో చేర్చాలనే విధానాన్ని పిఎల్‌ఎస్‌ఐ అనుసరించింది. ఉదాహరణకు, ఇది త్రిపురలో చైమల్ అనే భాషను నమోదు చేసింది. ఈ భాషను మాట్లాడేవారు ఐదుగురు మాత్రమే. 

PLSI చనిపోతున్న భాషల విషయాన్ని కూడా హైలైట్ చేస్తుంది. "2010 జనవరి 26 న, బో అనే సమాజానికి చెందిన ఒక మహిళ అండమాన్ దీవులలో మరణించింది. ఆమె మాట్లాడే భాష పేరు కూడా "బో"యే. ఆ భాష మాట్లాడిన చిట్టచివరి వ్యక్తి ఆమె. విషాధమేంటంటే, ఆమెతో పాటు 65,000 సంవత్సరాల నిరంతర జ్ఞాన ధార కూడా ఆగిపోయింది." అని భాషా రీసెర్చ్ అండ్ పబ్లికేషన్ సెంటర్ చైర్‌పర్సన్ జిఎన్ దేవీ అన్నారు.  మారుతున్న ఆర్థిక వాస్తవాలకూ భాషల మనుగడకూ మధ్య ఉన్న సంబంధాన్ని గమనిస్తూ, "ఒక భాష మాట్లాడే సమాజపు జీవనోపాధి అవకాశాలు అదృశ్యమైనప్పుడు ఆ భాష కూడా అదృశ్యమవుతుంది" అని దేవీ అంటారు. 

## సర్వేలో కనుగొన్న కొన్ని విషయాలు
పిఎల్‌ఎస్‌ఐ డాక్యుమెంట్ చేసిన భాషల్లో, 480 భాషలు గిరిజనులు, సంచార గిరిజనులు మాట్లాడే భాషలు కాగా, 80 తీరప్రాంత భాషలు. అరుణాచల్ ప్రదేశ్ రాష్ట్రంలో అత్యధిక భాషలున్నాయి. అక్కడ 66 భాషలు మాట్లాడుతున్నాయి,  పశ్చిమ బెంగాల్‌లో అత్యధికంగా 9 లిపులు, 38 భాషలూ ఉన్నాయి. బెంగాల్, ఉర్దూ, నేపాలీలతో పాటు ఓల్ చిక్కీ (సంతల్), కోల్ హో, బరాంగ్ క్షితి, లెప్చా, సద్రి, లింబు లిపులు అక్కడ  ఉన్నాయి.  మాట్లాడేవారి సంఖ్య పెరుగుతున్న భాషలు - కర్నాటక లోఇ బ్యారి, ఉత్తర ప్రదేశ్, బీహార్ లలో మాట్లాడే భోజ్ పురి,  మేఘాలయ లోని ఖాసి, మిజోరం లోని మిజో, ఉత్తరాఖండ్ లోని కుమౌని, గుజరాత్ కచ్చీ, రాజస్థాన్ లోని మేవాటి.  40 కోట్ల మంది తమ మాతృభాషగా హిందీ మాట్లాడుతారు. ఇదే దేశంలో అత్యధికంగా మాట్లాడే భాష. ఇంగ్లీషు మాతృభాషగా కలవారి సంఖ్య 1971 లో 1,87,000 ఉండగా అది 2011 నాటికి కోటి మందికి పెరిగింది. 

## మూలాలు

 
వర్గం:భారతీయ భాషలు
ప్రభుత్వ ఋణం

సార్వజనిక ఆర్థికశాస్త్రంలో **ప్రభుత్వ ఋణం** అంటే ఒకానొక సమయంలో ప్రభుత్వం ఋణదాతలకు చెల్లించాల్సిన అప్పుల మొత్తం. ఈ ఋణం దేశంలో ఉన్న వారి దగ్గర నుంచి కావచ్చు, లేదా విదేశాల దగ్గర నుంచి కావచ్చు. ప్రభుత్వ ఋణం అనేది ప్రభుత్వ బడ్జెట్ లోటుకు భిన్నమైనది. బడ్జెట్ లోటు అంటే సాధారణంగా ఒక సంవత్సరంలో ప్రభుత్వం తాము ఖర్చు చేస్తున్న నిధుల కన్నా, రావల్సిన నిధులు తక్కువైనప్పుడు ఏర్పడేది. ప్రభుత్వ ఋణం అప్పటి దాకా ప్రభుత్వం చెల్లించాల్సిన పేరుకుపోయిన అప్పుల మొత్తం. ప్రభుత్వం ఈ అప్పులకు వడ్డీ చెల్లించాల్సి ఉంటుంది.

ప్రభుత్వ ఋణాల్ని సాధారణంగా వాటిని చెల్లించవలసిన కాలవ్యవధిని బట్టి విశ్లేషిస్తుంటారు. స్వల్పకాలిక ఋణాలు అంటే ఒక సంవత్సరం లేదా అంతకన్నా లోపు చెల్లించాల్సినవి. దీర్ఘకాలిక ఋణాలు అంటే పది సంవత్సరాలు లేదా అంతకు మించిన కాలవ్యవధిలో చెల్లించవలసిన ఋణాలు. ఈకాలాల మధ్య ఉన్నవి మధ్యస్థ ఋణాలు.

ప్రభుత్వాలు బాండ్లు, బిల్స్ జారీ చేయడం ద్వారా ఋణాలు సేకరిస్తుంటాయి. కొన్ని దేశాలు ప్రపంచ బ్యాంకు, ఇంకా ఇతర అంతర్జాతీయ ఆర్థిక సంస్థల నుంచి ఋణాలు తీసుకుంటాయి.

## ప్రభుత్వ బాండ్లు

ప్రభుత్వ బాండు అంటే కేంద్ర ప్రభుత్వాలు జారీ చేసే బాండ్లు. ఈ బాండ్లు సాధారణంగా ఆ దేశపు కరెన్సీలోనే ఉంటాయి. కానీ ప్రభుత్వాలు వేరే దేశాల కరెన్సీ ఉపయోగించి కూడా బాండ్లు జారీ చేయవచ్చు. ప్రభుత్వ బాండ్లు తక్కువ రిస్కు కలిగినవాటిగా పరిగణిస్తారు; ఎందుకంటే ప్రభుత్వం చెల్లించలేని పరిస్థితిలో ఉన్నా కూడా కొత్తగా కరెన్సీని ముద్రించి కూడా చెల్లించే అధికారం కలిగి ఉంటాయి. చాలా దేశాల్లో ఈ విధంగా ధనాన్ని ముద్రించడం చట్టపరంగా ప్రభుత్వాలకు సాధ్యం కాకపోయినా, కేంద్రబ్యాంకులు ఈ బాండ్లను తీసుకుని ధనాన్ని చెల్లిస్తాయి.

## ప్రభుత్వ రుణాన్ని కొలవడం
సాధారణ ప్రభుత్వ క్షేత్రం యొక్క సకల రూపాల కొరకు మాప జాతా ఉంది ng రూపములో కూడా ఉంది. ఒక లిఖత్ ఒక విత్తిన దావా ఉంది మూలధనం కా భుగతన్ కరనా పడతా ఉంది. ఉదాహరణలో ప్రతిభూతి యిత్వ శామిల్ ఉంది.

అంతర్రాష్ట్ర తులానాం ఆమతౌర్ పర్ సామాన్య ప్రభుత్వం ఉదాహరణకు, స్వాస్థ్య దేఖభాల) జిమ్మెదార్ ప్రభుత్వం है, సామాన్య ప్రభుత్వంలో కేంద్ర, రాజ్య, ప్రాంతీయ, క్షేత్ర, స్థానీయ ప్రభుత్వాలు ఉన్నాయి సురక్షా నిధి షామిల్ హోతి. సార్వజనిక నిగమోన్ కా నోన్ (జైసేకి డాకఘర్ జో బాజార్ వంటి వాటికి ప్రాధాన్యత ఇవ్వబడింది ैै) అంతర్రాష్ట్ర ముద్ర కోశము యొక్క ప్రభుత్వ విత్తము యొక్క సాధారణ ప్రభుత్వము యొక్క ముఖ్య ఉద్దేశం 2014 మే (జీఎఫ్‌ఎస్ఎమ్), జో అంతర్రాష్ట్ర తులనీయత సునిశిత కరణం అంకడొం కో సంకలిత కరనే అనుషంసిత తరికోన్ వర్ణన కరత ఉంది.

సామాన్య ప్రభుత్వ క్షేత్రం కా సకల కోణ కుల దేనదారియాం ఉంది జో సాధనం . ఒక వైకల్పిక పటం శుద్ధి ఉంది సంపత్తి ఉంది. శుద్ధ శోభన హమేషా ఉపలబ్ధ లేదు నిర్ధారణ కరనా ముష్కిల్ హో సకతా హై, జైసే రియాయతి దరోం పర్ దియే గాం.

## మూలాలు

వర్గం:ఆర్థిక శాస్త్రము
జి. విజయ రామారావు

**జి. విజయ రామారావు, ** తెలంగాణ రాష్ట్రానికి చెందిన రాజకీయ నాయకుడు, మాజీ మంత్రి.అతను ప్రస్తుతం భారతీయ జనతా పార్టీ రాష్ట్ర ఉపాధ్యక్షుడిగా ఉన్నాడు.

## జననం, విద్యాభాస్యం
జి. విజయ రామారావు 1954 జూన్ 2న తెలంగాణ రాష్ట్రం, హన్మకొండ జిల్లా, వేలేరు మండలం, కమ్మరిపేట గ్రామంలో జన్మించాడు. అతను 10వ తరగతి వరకు వేలేర్ లోని జిల్లా పరిషత్ పాఠశాలలో పూర్తి చేసి, హన్మకొండ లోని ప్రభుత్వ జూనియర్ కళాశాలలో ఇంటర్మీడియట్ పూర్తి చేశాడు. విజయ రామారావు హైదరాబాద్ లోని గాంధీ మెడికల్ కాలేజీ నుండి ఎంబిబిఎస్ పూర్తి చేశాడు.

## రాజకీయ జీవితం
జి. విజయ రామారావు 1984లో తెలుగుదేశం పార్టీ ద్వారా రాజకీయాలోకి వచ్చాడు. అతను 1984లో జరిగిన పార్లమెంట్ ఎన్నికల్లో టీడీపీ తరపున సిద్ధిపేట లోక్‌సభ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి నంది ఎల్లయ్య పై 14201 ఓట్ల మెజారిటీతో గెలిచి 8వ లోక్‌సభకు ఎంపీగా ఎన్నికయ్యాడు. అతను 1989లో పార్లమెంట్ ఎన్నికల్లో పోటీ చేసి కాంగ్రెస్ పార్టీ అభ్యర్థి నంది ఎల్లయ్య చేతిలో 86837 ఓట్లతో, 1991లో 115262 ఓట్లతో, 1996లో 87967 ఓట్ల తేడాతో ఓటమిపాలయ్యాడు. ఆయన 1994లో టీడీపీ నుండి గజ్వేల్ ఎమ్మెల్యేగా ఎన్నికయ్యాడు.

విజయ రామారావు తెలంగాణ ఉద్యమ సమయంలో 2001లో హైదరాబాద్ జలదృశ్యంలో పార్టీ ఆవిర్భావం నాడు తెలంగాణ రాష్ట్ర సమితి పార్టీలో చేరాడు. అతను 2004లో జరిగిన ఆంధ్రప్రదేశ్ అసెంబ్లీ ఎన్నికల్లో స్టేషన్‌ ఘన్‌పూర్‌ నియోజకవర్గం నుండి కాంగ్రెస్, టిఆర్ఎస్ పొత్తుల్లో భాగంగా తెలంగాణ రాష్ట్ర సమితి అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కడియం శ్రీహరి పై ఓట్ల 19720 మెజారిటీతో గెలిచి,  వై.యస్. రాజశేఖరరెడ్డి మంత్రివర్గంలో పౌరసరఫరాల శాఖ మంత్రిగా పనిచేశాడు. అతను టిఆర్ఎస్ పార్టీ పొలిట్‌బ్యూరో సభ్యుడిగా, పార్టీలో వివిధ హోదాల్లో పనిచేశాడు. విజరామరావు 2013 ఆగస్టు 8న తెలంగాణ రాష్ట్ర సమితికి రాజీనామా చేసి కాంగ్రెస్ పార్టీలో చేరాడు. అతను 2014లో జరిగిన తెలంగాణ అసెంబ్లీ ఎన్నికల్లో కాంగ్రెస్ పార్టీ తరపున పోటీ చేసి టిఆర్ఎస్ అభ్యర్థి టి.రాజయ్య చేతిలో 58829 ఓట్ల తేడాతో ఓటమిపాలయ్యాడు. అతను 2015లో కాంగ్రెస్ పార్టీకి రాజీనామా చేసి భారతీయ జనతా పార్టీలో చేరి ప్రస్తుతం బీజేపీ రాష్ట్ర ఉపాధ్యక్షుడిగా ఉన్నాడు.

## మూలాలు

వర్గం:1954 జననాలు
వర్గం:భారతీయ జనతా పార్టీ రాజకీయ నాయకులు
వర్గం:జనగామ జిల్లా వైద్యులు
వర్గం:భారత జాతీయ కాంగ్రెస్ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:జనగామ జిల్లా రాజకీయ నాయకులు
వర్గం:జనగామ జిల్లా నుండి ఎన్నికైన ఆంధ్రప్రదేశ్ శాసన సభ్యులు
కృష్ణకాంత్ (రచయిత)

**కృష్ణకాంత్‌** తెలుగు సినిమా పాటల రచయిత. ఆయన 2012లో విడుదలైన అందాల రాక్షసి సినిమా ద్వారా సినీరంగంలోకి అడుగుపెట్టాడు.

## పాటలు రాసిన సినిమాలు

## మూలాలు

వర్గం:తెలుగు సినిమా పాటల రచయితలు
వర్గం:సూర్యాపేట జిల్లా రచయితలు
వర్గం:సూర్యాపేట జిల్లా వ్యక్తులు
జ్యోతిరాదిత్య సింధియా

**జ్యోతిరాదిత్య సింధియా** (జననం 1971 జనవరి 1) భారతదేశానికి చెందిన రాజకీయ నాయకుడు ప్రస్తుతం కేంద్ర పౌర విమానయాన శాఖ మంత్రిగా బాధ్యతలు నిర్వహిస్తున్నాడు.  మధ్యప్రదేశ్ రాష్ట్రం నుండి రాజ్యసభ సభ్యునిగా ఉన్నాడు.

## తొలినాళ్ళ జీవితం
సింధియా 1971 జనవరి ఒకటో తారీఖున బొంబాయి నగరంలో మాధవరావు సింధియా మాధవి దంపతులకు జన్మించాడు.  ఇతను కూర్మి కులానికి చెందిన వాడనని చెప్పుకుంటాడు. ముంబైలోని క్యాంపెయిన్ పాఠశాలలో తన విద్యాభ్యాసం ప్రారంభించి ఆ తర్వాత డెహ్రాడూన్లోని ది డూన్ పాఠశాలలో చేరాడు.

ఆ తర్వాత ఢిల్లీ విశ్వవిద్యాలయం  అనుబంధ కళాశాల అయిన సెయింట్ స్టీఫెన్ కాలేజి చేరాడు. తరువాత అతను హార్వర్డ్ విశ్వవిద్యాలయం అండర్గ్రాడ్యుయేట్ లిబరల్ ఆర్ట్స్ కాలేజీ అయిన హార్వర్డ్ కాలేజీకి బదిలీ అయ్యాడు, అక్కడ అతను 1993 లో ఎకనామిక్స్ లో బిఎ పట్టా పొందాడు. 2001 లో, స్టాన్ఫోర్డ్ గ్రాడ్యుయేట్ స్కూల్ ఆఫ్ బిజినెస్ నుండి మాస్టర్ ఆఫ్ బిజినెస్ అడ్మినిస్ట్రేషన్ పొందాడు.

## రాజకీయ జీవితం

### తొలినాళ్లలో
2001 సెప్టెంబరు 30న, ఉత్తర ప్రదేశ్‌లో జరిగిన విమాన ప్రమాదంలో సింధియా తండ్రి సిట్టింగ్ ఎంపి మాధవరావు సింధియా మరణం కారణంగా గునా నియోజకవర్గంలో ఉప ఎన్నికలు వచ్చాయి. డిసెంబరు 18 న, అతను అధికారికంగా భారత జాతీయ కాంగ్రెస్లో చేరాడు, తన తండ్రి నడిచిన "లౌకిక, ఉదారవాద, సామాజిక న్యాయం విలువలను" సమర్థిస్తానని ప్రతిజ్ఞ చేశాడు.

ఫిబ్రవరి 24 న, గునాలో జరిగిన ఉప ఎన్నికలో సింధియా తన సమీప ప్రత్యర్థి బిజెపికి చెందిన దేశ్ రాజ్ సింగ్ యాదవ్‌ను సుమారు 450,000 ఓట్ల తేడాతో ఓడించాడు. ఇతను 2004 మే నెలలో తిరిగి ఎన్నికయ్యాడు, 2007 లో కేంద్ర మంత్రుల మండలికి కమ్యూనికేషన్స్ అండ్ ఇన్ఫర్మేషన్ టెక్నాలజీ మంత్రిగా బాధ్యతలు స్వీకరించాడు. ఆ తర్వాత వరుసగా మూడోసారి 2009 లో తిరిగి ఎన్నికయ్యాడు వాణిజ్య, పరిశ్రమల శాఖ మంత్రి అయ్యారు.

2012 నవంబరులో సింధియాను విద్యుత్ శాఖ మంత్రిగా నియమించారు.

### బీజేపీలో
సింధియా ఐఎన్‌సి నాయకత్వంపై అసంతృప్తిని చూపుతూ, 2020 మార్చి 10 న పార్టీ నుంచి వైదొలిగి బిజెపిలో చేరారు. పార్టీ వ్యతిరేక చర్యల కోసం అతన్ని బహిష్కరించినట్లు పార్టీ ఒక ప్రకటన విడుదల చేసింది. తరువాత అతను 2020 మార్చి 11న బిజెపిలో చేరాడు. కమల్ నాథ్ ముఖ్యమంత్రి పదవికి రాజీనామా చేయడానికి దారితీసిన రాజకీయ సంక్షోభంలో ఆయనకు విధేయులైన ఇతర ఎమ్మెల్యేలు కూడా ఐఎన్సి, వారి ఎమ్మెల్యే పదవులకు రాజీనామా చేశారు.

2020 జూన్ 19 న సింధియా మధ్యప్రదేశ్ నుండి బిజెపి రాజ్యసభ ఎంపిగా ఎన్నికయ్యారు. కేబినెట్ సమగ్రత జరిగినప్పుడు రెండవ మోడీ మంత్రిత్వ శాఖలో పౌర విమానయాన మంత్రిగా నియమించబడ్డాడు.

## మూలాలు

వర్గం:1971 జననాలు
వర్గం:భారత ప్రభుత్వ మంత్రులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:18వ లోక్‌సభ సభ్యులు
నౌషీర్ మెహతా

**నౌషీర్ మెహతా**, భారత మాజీ ఫస్ట్ క్లాస్ క్రికెటర్. 1967/68, 1976/77 మధ్యకాలంలో హైదరాబాదు క్రికెట్ జట్టు తరఫున ఆఫ్ బ్రేక్ బౌలర్‌గా ఆడాడు. 2014లో తన క్రికెట్ కెరీర్ లో 50 సంవత్సరాలు పూర్తి చేశాడు.

## క్రీడారంగం
కుడిచేతి ఆఫ్ బ్రేక్ బౌలింగ్‌ చేయడానికి ముందు మెహతా ఫాస్ట్ బౌలర్‌గా తన క్రికెట్ జీవితాన్ని ప్రారంభించాడు. 16 సంవత్సరాల వయసులో 1964లో సికింద్రాబాదు యూనియన్ క్రికెట్ క్లబ్ లో క్రికెట్ ఆడిన మెహతా, 1967/68 నుంచి ప్రారంభమయిన పది సీజన్ల ఫస్ట్ క్లాస్ క్రికెట్ కు ప్రాతినిధ్యం వహించాడు. ఇతని తండ్రి సోరబ్జీ మెహతా 1930, 1940లలో హైదరాబాదు, పార్సీ క్రికెట్ జట్లకు ఫస్ట్ క్లాస్ క్రికెటర్ మ్యాచ్ లు ఆడాడు, హైదరాబాద్ క్రికెట్ అసోసియేషన్ (హెచ్‌సిఎ) చైర్మన్ గా కూడా పనిచేశాడు.

1970ల ప్రారంభంలో మెహతా, ముంతాజ్ హుస్సేన్ లు హైదరాబాదు జట్టు కోసం స్పిన్ బౌలింగ్ చేసేవారు. 1970–71 రంజీ ట్రోఫీలో మెహతా 13.55 సగటుతో 29 వికెట్లు, 1971–72 రంజీ ట్రోఫీలో 16.55 సగటుతో 34 వికెట్లు తీశాడు. ఇందులో ఐదు ఫోర్లు, పది వికెట్లు ఉన్నాయి. అదే సీజన్‌లో రెస్ట్ ఆఫ్ ఇండియా తరఫున భారతీయ ఎలెవన్‌ తో జరిగిన మ్యాచ్ లో భారత టెస్ట్ కెప్టెన్ అజిత్ వాడేకర్, ఓపెనర్ అశోక్ మన్కడ్, సయ్యద్ అబిద్ అలీ వికెట్లు తీశాడు. తన కెరీర్ లో సౌత్ జోన్ మాత్రమేకాకుండా హైదరాబాదు క్రికెట్ అసోసియేషన్ ఎలెవన్, ఆంధ్ర ముఖ్యమంత్రి ఎలెవన్ లకు ఫస్ట్ క్లాస్ క్రికెట్ ఆడాడు.

1976/77 సీజన్ లో మెహతా తన చివరి ఫస్ట్-క్లాస్ మ్యాచ్ ఆడినప్పటికీ, స్థానిక లీగ్ లలో ఆటను కొనసాగించాడు. 2014, నవంబరులో తన క్రీడా జీవితంలో 50 సంవత్సరాలు పూర్తిచేసుకున్నాడు. ఆ సమయంలో మెహతా హెచ్‌సిఎ అకాడమీ ఆఫ్ ఎక్సలెన్స్ కోసం స్పిన్ బౌలింగ్ కోచ్‌గా పనిచేస్తున్నాడు. 2005 క్రికెట్ నేపథ్యంలో వచ్చిన *ఇక్బాల్* సినిమాలో చిన్న పాత్రలో కనిపించాడు.

## మూలాలు

## బయటి లింకులు
* 
* 

వర్గం:జీవిస్తున్న ప్రజలు
వర్గం:హైదరాబాదు జిల్లా క్రీడాకారులు
వర్గం:హైదరాబాదు జిల్లా వ్యక్తులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:తెలంగాణ క్రికెట్ క్రీడాకారులు